


Z A P I S N I K
14. sjednice Vijeća MO “Nadbiskup Antun Bauer“
održane dana 26. svibnja 2022. g. s početkom u 18.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivanišević, Zlatan Krajina i Goranka Tropčić Zekan. Uz članove vijeća, na sjednici su nazočna i dva gosta. 
Predsjednica Vijeća MO pozdravlja sve prisutne i konstatira da su nazočni svi članovi/ice Vijeća te su stečeni uvjeti za raspravu i pravovaljano odlučivanje. Uz članove vijeća, na sjednici su nazočna i dva gosta. Radi se o pozvanom govorniku red. profesoru Alenu Novoselecu i jednom građaninu.
Prije utvrđivanja dnevnog reda gđa. Tropčić Zekan predlaže usvajanje zapisnika 13. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 13. sjednice Vijeća MO.
Predsjednica Vijeća otvara raspravu o predloženom Dnevnom redu 13. sjednice Vijeća MO, te predlaže izmjenu u redoslijedu na način da se točka o Grafitima na pročeljima zgrada stavi na prvo mjesto, a Izvještaj sa sastanka stavi na drugo mjesto, obzirom da su gosti pozvani i prisutni radi teme grafita. Vijeća jednoglasno, bez rasprave, donosi sljedeći
                                                                 DNEVNI  RED
1. Grafiti na pročeljima zgrada – situacija i prijedlozi 
2. Izvještaj sa sastanka predsjednika VGČ i predstavnika VMO s predstavnicima Zagrebačkog holdinga i redarstva održanog 5. svibnja 2022.
3. Pitanja, prijedlozi i razno

Ad.1. Grafiti na pročeljima zgrada
Gospodin Novoselec održao je izuzetno zanimljivu prezentaciju o mogućnostima borbe protiv grafita na pročeljima zgrada i spomenicima. Glavna ideja je rad s mladima u cilju smanjivanja broja grafita, a ne isključivo njihovo otklanjanje. Dakle, prvenstveno treba radi na prevenciji na način da se djeca i mladi preusmjere u kreativno izražavanje ali na društveno prihvatljiv način, a ne kroz vandalizam i uništavanje imovine i kulturnih dobara.  Također smo naučili da je vrlo bitno na koji način i kojim sredstvima se uklanjaju grafiti s kojih površina, jer određena, progresivna sredstva mogu oštetiti materijal pročelja, te tako napraviti dugoročnu štetu. 
Tijekom i poslije prezentacije razvila se diskusija o raznim idejama i mogućnostima, te planovima za moguću suradnju. Između ostaloga, razgovarali smo o edukaciji djece u školama u sklopu budućeg građanskog odgoja, ali i u sklopu likovne umjetnosti. Raspravljali smo i o izradi kratkog vodiča ili smjernica za skidanje grafita sa pročelja zgrada, u kojem bi na jednostavan način bile prikazane moguće metode uklanjanja u ovisnosti o materijalu podloge (pročelje) i sredstvu s kojim je napravljen grafit (auto lak, boja, flomaster,….)
Dogovorena je daljnja suradnja u svim aktivnostima vezanim za borbu protiv grafita. 

Ad.2. Izvještaj sa sastanka predsjednika VGČ i predstavnika VMO s predstavnicima Zagrebačkog holdinga i redarstva održanog 5. svibnja 2022.
Vijećnica Marina Bauer je ukratko izvijestila o glavnim temama sa održanog sastanka, te o poželjnom načinu komunikacije između vijećnika i  podružnica Zagrebačkog holdinga. Informirani smo da Podružnica Vodoopskrba i odvodnja ne namjera odgovarati i/ili postupati po pojedinačnim prijavama/obavijestima upućenima od strane VMO.
Izvješteni smo o ugradnji podzemnih spremnik za odvojeno prikupljanje otpada na području Donjeg grada, kao i o produženju roka za prijavu zgrada koje nemaju mogućnosti držati spremnike na svojoj čestici. 
Dogovoreno je da vijećnici predlože potencijalne lokacije za ugradnju podzemnih spremnika te ih u što kraćem roku pošalju predsjednici. Moguće dimenzije su 8 x 2 m, 6 x 2 m ili čak 2 puta po 4 x 2 m.


Ad.3. Razno
Predsjednica je kratko izvijestila o komunikaciji s građanima i komunalnim redarstvom, a vezano za postavljenu pokretnu napravu za prodaju plodina (Zagrebačke jagode) na lokaciji koja nije u skladu s Odlukom o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina (Sl.Gl. 26 od 3.11.2021.), te o ne reagiranju komunalnog redarstva na upućenu prijavu.
 
Ponovno smo razgovarali o pitanju odbijenog uspornika u području raskrižja ulica Antuna Bauera i ulice Brešćenskoga, te smo ponovno zaključili da ne odustajemo od smirivanja prometa u tom dijelu, te omogućavanja sigurnijeg prelaska ulice Antuna Bauera. 


Sjednica je završila u 20:15.
Zapisnik vodila: Goranka Tropčić Zekan


Predsjednica
MO „Nadbiskup Antun Bauer“

Goranka Tropčić Zekan, v.r.

Zagreb, 26. 05. 2022.

